LifeStyle

Zeci de mii de tineri au participat la evenimentele organizate sub egida Cluj Never Sleeps. Timp de o noapte întreagă, tinerii din Cluj au putut participa la evenimente culturale și sportive, printre care primul spectacol în aer liber al Teatrului Național Român.



Lanț de evenimente culturale



Clujenii care au vrut să aibă o perspectivă inedită asupra centrului orașului au putut urca într-un balon ancorat în zona Bulevardului Eroilor. Iar cei cărora le place muzica electronică au avut parte de concerte în Parcul Central, în zona Centrului Cultural Cazino.



Cluj Never Sleeps iese însă în evidență și prin proiectele independente, realizate de parteneri care formează scena culturală tânără și dinamică a orașului, dar și prin evenimentele speciale care au fost gândite pentru noaptea de 20 iunie de către localurile din Cluj. „Programul Cluj Never Sleeps reflectă efervescența acestui oraș. Sunt mândră de această echipă, am reușit să îi avem alături pe cei mai importanți actori culturali din Cluj-Napoca, au fost luni de muncă de foc și cred că suntem pe drumul cel bun: să avem



într-adevăr cel mai mare eveniment cultural din anul Capitalei Europene a Tineretului“, a declarat Anna Horvath, viceprimar al municipiului Cluj-Napoca.